Hej jeg overvejer at købe en bomløs sadel til min islænder, da jeg er et turmenneske, og elsker at ride uden sadel osv. Har hørt meget godt om en bomløs sadel, både i forhold til hesten men også rytteren. Jeg har kigget på denne sadel som er bomløs og jo ser dejlig ud, er der nogen af jer som vil hjælpe med at bedømme den? skal jeg bruge et specielt underlag under og tror i at det ville være godt at ride med på min islænder? Inde på naturhesten skal man bruge special underlag til deres bomløse sadler, men her står intet om at det er nødvendigt med et specielt underlag? nogen der vil dele deres oplevelser omkring at ride med bomløs sadel? Mvh. Janni
under rideudstyr.. Der er der mange tråde om netop bomløse sadler..
Det er med bomløse som med andre sadler. Der er ingen garanti for at de passer alle heste. Det vigtigste er dog, at der er frigang til ryggen og at den passer i længden - ja og så selvfølgelig rytteren. Nogle sadler kræver uderlag - andre gør ikke. Jeg rider selv i bomløs lejlighedsvis.
Jeg har en rigtig god erfaring med bomløse sadler. Var til et kursus med den hoppe jeg red på. Hun var/er 5- gænger og kunne faktisk ikke rigtig tølte. Efter nogen runder blev hendes sadel byttet ud med en bomløs Diddi Speciel sadel. Efter 10 min. træning tøltede hun på livet løs, det var simpelthen fordi hendes gamle sadel trykkede på skulderen. Det var bare så dejligt at det var så lidt der skulle til, også efter sadlen var kommet af tøltede hun. Desværre har hun stadig sin gamle sadel.. Men jeg kan helt bestemt godt lide bomløse sadler, og så er de også enormt behagelige at sidde i. 
Mange tak for besvarelserne, jeg tror jeg vil kaste mig ud i det og anskaffe mig en bomløs sadel så! Og Tak Christine fordi du ville dele din erfaring med mig  Mvh. Janni
Vil lige kort sige at jeg også mener det er smag og behag. Prøvede for nyligt én bomløs på vores hoppe (Købt forholdsvis billigt på Joras) og både sadel-ejeren og jeg er enige om at stigremmene sidder lidt for langt bagude... man sidder let anstrengt for korrekt sæde. Til gengæld ligger den super godt på hesten som den er købt til... og den har været meget svær at finde sadel til.
De findes i alle afskygninger og til alle typer af heste. For at kunne rådgive korrekt vil det hjælpe at høre hvad du søger i en sadel, samt vide hvordan hesten ser ud. Bomløse sadler, findes både med og ude paneler, med og uden kopfjern. Faste eller bløde for rytteren. Stigremsholderne er ligeledes placeret forskelligt. Jeg har endnu tilgode at se en bomløs sadel der passer ALLE heste. Nogle har virkeligt fået ødelagt muskulaturen - og så skal der vælges sadel med omtanke. Måske den nye Sensation Ride Dressage opfylder kravet ? Jeg tror det. Ellers er der jo også Trekker Iceland som jeg har fået Trekker til at lave kortere. Evt. kig på min hjemmeside